b'\n_START_ARTICLE_\nRay Crawford (muusikko)\n_START_PARAGRAPH_\nRay Crawford (7. helmikuuta 1924 Pittsburgh, Pennsylvania \xe2\x80\x93 30. joulukuuta 1997 Pittsburgh, Pennsylvania) oli yhdysvaltalainen jazz-muusikko ja s\xc3\xa4velt\xc3\xa4j\xc3\xa4._NEWLINE_Crawford soitti aluksi tenorisaksofoni ja klarinetti, ja h\xc3\xa4nnen varhainen soittokumppanins\xc3\xa4 oli Art Blakey. Vuodesta 1941 l\xc3\xa4htien Crawford soitti kaksi vuotta Fletcher Hendersonin yhtyeess\xc3\xa4. H\xc3\xa4n sairastui tuberkuloosiin ja joutui vaihtamaan puhallinsoittimet kitaraan._NEWLINE_Kitaristina h\xc3\xa4nt\xc3\xa4 on verrattu muun muassa Wes Montgomeryyn. ja Grant Greeniin Melody Maker -lehden musiikkikriitikko Richard Williams on nimennyt Crawfordin suosikikseen jazz-kitaristeista._NEWLINE_Vuosina 1949\xe2\x80\x931955 Crawford oli mukana Ahmad Jamalin yhtyeiss\xc3\xa4. H\xc3\xa4nell\xc3\xa4 oli tuolloin omaper\xc3\xa4inen perkussiivinen soittotyyli, joka sai kitaran kuulostamaan bongorummuilta. Herb Ellis sai vaikutteita tyylist\xc3\xa4. Vuonna 1959 Crawford oli mukana Gil Evansin albumilla Great Jazz Standards ja 1961 ilmestyneell\xc3\xa4 Evansin albumilla Out of the Cool, jossa h\xc3\xa4nen panoksensa oli huomattava muun muassa kappaleella \xe2\x80\x9dLa Nevada\xe2\x80\x9d._NEWLINE_Helmikuussa 1961 Crawford oli New Yorkissa Nola Penthouse -studioilla \xc3\xa4\xc3\xa4nitt\xc3\xa4m\xc3\xa4ss\xc3\xa4 sooloalbumia Candid Recordsille. Sessiossa olivat mukana Johnny Coles (trumpetti), Cecil Payne (baritonisaksofoni), Junior Mance (piano), Ben Tucker (basso) ja Frankie Dunlop (rummut). Albumi j\xc3\xa4i kuitenkin julkaisematta levy-yhti\xc3\xb6n kaaduttua ja tultua myydyksi Barnaby-yhti\xc3\xb6lle. Vuonna 1978 sessiosta ilmestyi japanilaisena painoksena albumi I Know Press (Candid SMJ-6196), joka sis\xc3\xa4lt\xc3\xa4\xc3\xa4 nimikappaleen lis\xc3\xa4ksi s\xc3\xa4vellykset \xe2\x80\x9dSmoove Groove\xe2\x80\x9d, \xe2\x80\x9dMiss April\xe2\x80\x9d, \xe2\x80\x9dImpossible\xe2\x80\x9d ja \xe2\x80\x9dThe Compendium Suite\xe2\x80\x9d. Kaikki kappaleet on merkitty Crawfordin nimiin. Tuottajana Candidilla oli tunnettu jazz-vaikuttaja Nat Hentoff. Sessiosta on ilmestynyt my\xc3\xb6s albumi nimelt\xc3\xa4 Smooth Groove._NEWLINE_1960-luvulla Crawford asettui Los Angelesiin ja toimi muun muassa kitaransoiton opettajana. Crawford oli satunnaisesti mukana Jimmy Smithin albumeilla ja kiertueilla vuodesta 1958 1980-luvulle. Muita yhteisty\xc3\xb6kumppaneita olivat Curtis Amy ja Sonny Criss sek\xc3\xa4 Lou Rawls, Richard \xe2\x80\x9dGroove\xe2\x80\x9d Holmes ja Ray Charles._NEWLINE_Vuonna 1978 Crawfordilta ilmestyi sooloalbumi One Step at a Time. Samana vuonna h\xc3\xa4n oli mukana Tom Waitsin albumilla Blue Valentine, miss\xc3\xa4 soitti s\xc3\xa4hk\xc3\xb6kitaraa kappaleilla \xe2\x80\x9dRomeo Is Bleeding\xe2\x80\x9d, \xe2\x80\x9dWrong Side of the Road\xe2\x80\x9d ja \xe2\x80\x9dBlue Valentines\xe2\x80\x9d. Vuonna 2003 ilmestyi postuumististi albumi Doubletimes.'